Natalia González Beneitez

Natalia González Beneitez, nada en Viana do Bolo en 1982, é unha política galega do PSdeG-PSOE.

 Traxectoria 
Diplomada en Maxisterio de Inglés pola Universidade de Vigo. Foi secretaria da alcaldía de Ourense de 2007 a 2015, así como asesora do grupo municipal socialista de 2015 a 2019. Nas eleccións municipais de 2019 foi a número 2 da lista do PSdeG-PSOE en Ourense e foi elixida concelleira. Pese a que os socialistas gañaron as eleccións, con 9 concelleiros de 27, quedaron na oposición debido ó pacto entre Democracia Ourensana e o PPdeG que fixo alcalde a Gonzalo Pérez Jácome, e pasou a ocupala a viceportavocía do grupo municipal. Foi designada membro do Comité Federal do PSOE durante o 14 Congreso Nacional do PSdeG en decembro de 2021. En marzo de 2022 resultou elixida como nova Secretaria Xeral da Agrupación Socialista da cidade de OurenseNatalia González Beneitez, nueva secretaria xeral de la Agrupación Municipal del PSdeG de Ourense, a cal levaba máis de 2 anos nunha situación de interinidade cunha xestora. Postulouse inicialmente como candidata ás primarias para encabezala candidatura socialista en 2023, xunto co anterior candidato e secretario provincial Rafael Rodríguez Villarino, pero a Executiva galega suspendeu as primarias e nomeou ao exalcalde Francisco Rodríguez Fernández como candidato. Ante isto, Villarino renunciou como portavoz no concello, pasando González a asumila portavocía. En febreiro de 2023 anunciouse que sería a número 2 da lista encabezada por Rodríguez, sendo a máis votada na asemblea de ratificación da candidaturaEl PSOE avanza en la lista de Ourense para las elecciones municipales. Tralas eleccións, nas cales o partido continuou na oposición, continuou como portavoz do Grupo Municipal Socialista, responsabilidade que xa ostentaba dende novembro de 2022. Dende marzo de 2025 forma parte da Executiva Nacional galega do PSdeG á fronte da área de Política Social e Maiores. En xuño dese ano revalidou a Secretaría Xeral do PSdeG na cidade de Ourense.

 Notas 

 Véxase tamén 
 Outros artigos 
Eleccións municipais en Ourense

Categoría:Concelleiros de Galicia polo PSdeG-PSOE
Categoría:Alumnos da Universidade de Vigo
Categoría:Nados en Viana do Bolo
Categoría:Nados en 1982